יחזקאל מארק

יחזקאל מארק או מרק (19 בינואר 1928
– 23 באפריל 2005) היה רב, מחנך, מסאי והיסטוריון ספרות ישראלי. פעל לתקופה בדרום אפריקה ובין 1995–1997 כיהן כרב הקהילות היהודיות ברומניה, אחרי מותו של הרב משה רוזן.

קורות חייו
יחזקאל מארק נולד ב-1928 בכפר או "עיירת השוק" בצ'שט -טרגו בצ'שט,, כיום הכפר הגדול (קומונה) בצ'שט במחוז ואסלוי, בזמנו במחוז רומן, כאחד מחמשת ילדיו של הרב והשוחט מנחם מנדל מארק (יליד 1890) שכיהן בבית כנסת החייטים של בצ'שט .

בצעירותו למד בישיבת בית אהרן ביאשי והיה פעיל בתנועת בני עקיבא.
ב-14 במאי 1946 הגיע לארץ ישראל במסגרת עליית הנוער וההעפלה על האונייה "מקס נורדאו" ונעצר זמן מה במחנה עתלית.
אחרי שהשתתף במלחמת העצמאות של ישראל
הוא למד במכון הרי פישל לדרישת התלמוד ומשפט התורה בירושלים ובמסגרת התוכנית האקדמית סיים תואר במדעי היהדות. 
מארק נודע כמומחה ביצירות עגנון ולמיד כמורה לספרות בבתי ספר תיכון דתיים, למשל בישיבת הדרום ברחובות וכן באוניברסיטת בר-אילן.
מארק סיים דוקטורט בספרות באוניברסיטת פוטשפטסרום בדרום אפריקה עם עבודה על "עגנון ודוסטויבסקי" שבה התייחס להשפעת דוסטויבסקי ושל סופרים אירופים אחרים על יצירתו של עגנון.
הוא פרסם בעיתון הצופה מספר מסות בתחום הספרות.
בדרום אפריקה הוא פעל למשך מספר שנים ובין השאר, כיהן כרב של בית הכנסת של יהודי פוטשפטסרום "פוטש שול" (שבניינו משמש כיום מוסד אקדמי) וב-1970–1972 כיהן בתפקיד ניהולי בקהילות היהודיות המקומיות.
ב-1975 בגיל 47 הוסמך כרב גם בישראל.

אחרי פטירתו של משה רוזן, הרב הכולל של יהודי רומניה,
ב-28 במאי 1995 נציגי פדרציית הקהילות היהודיות של רומניה בחרב ברב יחזקאל מארק ב-52 קולות נגד 4, כרב הקהילות היהודיות ברומניה. הוא הגיע לבוקרשט ב-20 באוגוסט 1995 כדי להיכנס לתפקיד. .
בספטמבר 1997 נאלץ לפרוש טרם הזמן.
בתקופה שבה כיהן בתפקיד הוא ביקר בכל הקהילות, דרש דרשות וקרא לבני העדה להתקרב לבתי הכנסת.

בשובו לישראל הוא חי את שנותיו האחרונות בשכונת בקעה בירושלים. הרב מארק נפטר בערב פסח ב-23 באפריל 2005 בעקבות מחלה ממושכת.

השאיר שני בנים ובת. אחד מבניו, הרב שלמה מאיר יששכר מארק
(יליד 1958) עמד בראש קהילת חסידי חב"ד בעיר מכבים-רעות ונודע בעריכתם ובביאורם של כתבים בתחום התורני וחקר את ההדקדוק העברי מנקודת מבט דתית.

באוגוסט 2009 כתב מבקר התרבות אריאל הירשפלד מאמר בעיתון הארץ שבו הביע צער על כך שמצא זרוקים ברחוב ספרים וכתבי עת מספרייתו של הרב יחזקאל מארק

חיים אישיים
יחזקאל מארק התחתן ב-1956 עם חיה שרה לבית איזקסון (ילידת 1923), המיוחסת למשפחת הרבנים איזקסון מרומן ונולדו להם 3 ילדים.

כתבים
מבחר מאמרים על יצירותיו של ש"י עגנון
עגנון וחיים נחמן ביאליק
בין עגנון לביאליק : עיונים בסיפור "על השחיטה" לש"י עגנון. בשדה חמ"ד, כרך כ' (1977), עמ' 447–458"
לפשרו של סיפור : עיונים בסיפור "העכבר והתרנגול" מאת ש"י עגנון. בשדה חמ"ד, כרך כ"א (1977), עמ' 99–110.בין עגנון להמסון. בקורת ופרשנות: כתב-עת למחקר ספרות עם-ישראל, כרך 15 (1980), עמ' 153–182.בין עגנון וחז"ל - מוטיבים וגלגוליהם (בעקבות מאמר אחד ואגדה אחת ביצירת ש"י עגנון). עלי שיח, חוב' 10–11 (1981), עמ' 114–128.עיונים בסיפורו של ש"י עגנון "והיה העקוב למישור" בשדה חמ"ד, כרך כ"ז (1983), עמ' 69–76.בין עגנון וקורצוויל''' (על מוטיב "השירה המאושרת" ביצירות ש"י עגנון). הצופה, ט"ו באב תשמ"ה, 2 באוגוסט 1985, עמ' 6.

הנצחה
2005 - לזכרו פרסמו בניו ובתו קובץ כתביו

הערות שוליים

קישורים חיצוניים
במאמר מאת הרב מאיר מארק - ב"חדשות" - באתר שטורעם.נט חב"ד
באתר הספרייה הלאומית בירושלים

לקריאה נוספת
אוסף Revista Cultului Mozaic (כתב העת של קהילות רומניה, בוקרשט)

קטגוריה:רבנים ישראלים
קטגוריה:רבנים רומנים
קטגוריה:בוגרי בני עקיבא
קטגוריה:מורים לספרות עברית
קטגוריה:מסאים ישראלים
קטגוריה:עולים לאחר מלחמת העולם השנייה
קטגוריה:ישראלים שנולדו ב-1928
קטגוריה:ישראלים שנפטרו ב-2005